Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: szóló 5/1990. (IV. 12.) KöHÉM rendelet „A” Függelékének hatálya alá tartozó gépkocsikra, a „B” Függelékének
Paragraph Index: 207

1. számú melléklet 6. szakaszának követelményeit; — alapmotor: a motorcsaládból kiválasztott motor, amely megfelel az 1. számú melléklet 7. pontjában foglalt követelményeknek; — motor-teljesítmény: az e rendelet 1. számú mellékletének 2.4. pontjában meghatározott hasznos (effektív) teljesítmény; — motor gyártási időpontja: Magyarországon gyártott motorok esetében a gyártó igazolása szerint a motor a gyártósor elhagyása utáni utolsó ellenőrzésének, illetve vizsgálatának időpontja, importált motorok esetében a vámkezelés napja; — forgalomba hozatal: Magyarországon történő beépítés vagy közvetlen felhasználás céljából a nem-közúti mozgó gépeknél alkalmazandó belső égésű motornak hozzáférhetővé tétele ingyenesen vagy ellenérték fejében; — gyártó: a jóváhagyó hatóságtól a típus-jóváhagyási eljárást kérelmező, és a gyártás megfelelőségének biztosításáért felelős személy vagy szervezet. Nem szükségszerű, hogy ez a személy vagy testület közvetlenül részt vegyen a motor gyártásának minden szakaszában. A jóváhagyás kérelmezése tekintetében az importáló is gyártónak tekintendő; — jóváhagyó hatóság (a továbbiakban: hatóság): a 11. § szerint kijelölt hatóság, amely felelős egy motor vagy egy motorcsalád típusjóváhagyásáért, a jóváhagyási bizonyítvány kiadásáért vagy visszavonásáért, és a gyártónak a gyártás egyezősége érdekében tett intézkedései ellenőrzéséért; — műszaki szolgálat(ok): az e rendeletben és mellékleteiben leírt vizsgálatok, mérések lefolytatására a 11. § szerint működő vizsgáló laboratóriumként kijelölt tanúsító szervezet(ek) vagy testület(ek). A jóváhagyó hatóság is elvégezheti a szükséges vizsgálatokat; — információs dokumentum: a 2. számú mellékletben foglalt dokumentum, amely tartalmazza a kérelmező által közlendő információkat.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes